
BirOURile Permanente

ale

Camerei  Deputaţilor ŞI SENATULUI

Vă înaintăm, alăturat, raportul asupra proiectului Legii bugetului asigurărilor sociale de stat pe anul 1998 cu care Comisiile noastre au fost sesizate în fond cu adresele Birourilor Permanente nr. L28 din 23 martie 1998 şi respectiv nr. 84 din 23 martie 1998.

	PREŞEDINTE,

Varujan Vosganian
	PREŞEDINTE,

Traian Decebal Remeş

RAPORT COMUN

asupra proiectului Legii bugetului asigurărilor sociale de stat pe anul 1998

In urma examinării proiectului Legii bugetului asigurărilor sociale de stat pe anul 1998, a  amendamentele depuse de Comisiile permanente ale celor două Camere ale Parlamentului şi a celor depuse de mai mulţi parlamentari, Comisiile pentru buget, finanţe şi bănci ale Camerei  Deputaţilor şi Senatului, avizate în fond, propun ca acesta să fie supus spre dezbatere şi adoptare cu  amendamente din Anexele 1 şi 2 la prezentul raport.

Prezentul proiect de Lege face parte din categoria legilor ordinare.

	Preşedinte,

Varujan Vosganian
	PREŞEDINTE,

Traian Decebal Remeş


Experţi parlamentari:

Bărdiţă Mariana

Onete Alexandru

Cetină Gheorghe

Hodoroabă Lia

ANEXA 1

AMENDAMENTE ADMISE

la proiectul legii bugetului asigurărilor socale de stat pe anul 1998

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Art. 3 alin. (1)

“(1) Bugetul fondului pentru plata pensiilor şi altor drepturi de asigurări sociale ale agricultorilor, în anul 1998, se stabileşte atât la venituri cât şi la cheltuieli în sumă de 2324,1 miliarde lei, conform anexei nr. 3.”
	Comisia de muncă şi protecţie socială a Camerei  Deputaţilor şi Senatului propune reformularea textului astfel:

“(1) Bugetul fondului pentru plata pensiilor şi altor drepturi de asigurări sociale ale agricultorilor, în anul 1998,  stabileşte atât la venituri cât şi la cheltuieli suma de 2324,1 miliarde lei, conform anexei nr. 3.”

Autor: deputat George Şerban
	Se elimină sintagmele “se” şi “în” pentru o mai clară formulare.


ANEXA 2

AMENDAMENTE RESPINSE

la proiectul legii bugetului asigurărilor socale de stat pe anul 1998

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Art. 1
	Comisiile pentru muncă şi protecţie socială ale Camerei  Deputaţilor şi Senatului propun reformularea textului astfel:

“Obiectul prezentei legii îl constituie stabilirea veniturilor şi cheltuielilor bugetului asigurărilor sociale de stat, bugetului fondului pentru plata pensiilor şi a altor drepturi de asigurări sociale ale agricultorilor, bugetului fondului pentru plata ajutorului de şomaj şi bugetelor fondurilor pentru pensia suplimentară pentru anul 1998.”

Autorul: senator Gabor Hajdu


	Nu se justifică, veniturile se stabilesc prin alte legi de sine stătătoare.

	2.
	Art. 2 alin. (4)
	Comisiile pentru muncă şi protecţie socială ale Camerei  Deputaţilor şi Senatului propun reformularea textului astfel:

“(4) În anul 1998, din bugetul asigurărilor sociale de stat se pot plăti dobânzile datorate trezoreriei statului pentru sumele utilizate din trezorerie în vederea acoperirii deficitelor înregistrare de bugetul asigurărilor sociale de stat în anul 1997 în limita sumei de 152,4 miliarde lei.”

Autor: deputat Paula Ivănescu


	Nu este necesară limitarea întrucât suma este prevăzută în proiectul Legii bugetului de stat iar în execuţie se va proceda în funcţie de evoluţia concretă a veniturilor şi cheltuielilor.

	
	
	
	

	3.
	Anexa nr. 2a

Lista

obiectivelor de investiţii ce urmează a fi finanţate din bugetul asigurărilor sociale de stat pe anul 1998
	Comisiile pentru muncă şi protecţie socială ale Camerei  Deputaţilor şi Senatului propun reformularea textului astfel:

Listă

valoarea obiectivelor de investiţii ce urmează a fi finanţate din bugetul asigurărilor sociale de stat pe anul 1998

Autor: deputat Iuliu Furo
	Nu se justifică întrucât în anexă nu se prezintă o listă a valorilor, iar investiţiile prevăzute în poziţie globală urmează a fi defalcate potrivit Legii finanţelor publice de către ordonatorii principali de credite bugetare.

	4.
	Anexa nr. 4a

Lista

obiectivelor de investiţii pe anul 1998
	Comisiile pentru muncă şi protecţie socială ale Camerei  Deputaţilor şi Senatului propun reformularea textului astfel:

Listă

cu valoarea obiectivelor de investiţii pe anul 1998

Autor: deputat Iuliu Furo


	Nu se justifică întrucât în anexă nu se prezintă o listă a valorilor, iar investiţiile prevăzute în poziţie globală urmează a fi defalcate potrivit Legii finanţelor publice de către ordonatorii principali de credite bugetare.

